Front Nasionaal wil restitusie instel op Republiek van StellalandFront Nasionaal het Sondag aangekondig hy wil ná die verkiesing op 7 Mei restitusie van die Republiek van Stellaland instel. Republiek van Stellaland was ‘n Boere-republiek wat in Julie 1882 ontstaan het. In Desember 1884 het Brittanje dit binnegeval en oorgeneem. “Front Nasionaal het al die bewyse om restitusie vir die republiek namens die boervolk te maak,” het Hannes Engelbrecht, die party se leier, in ŉ verklaring gesê. Engelbrecht het gesê die navorsing is gedoen deur die Boereleed-navorsingsinstituut.